
Parlamentul României

Camera Deputaţilor
	Comisia pentru administraţie publică, 

amenajarea teritoriului şi echilibru ecologic

Bucureşti, 20.11.2013


Nr. 4c-6/ 434

 

PL-x 392/2013







Către,

BIROUL PERMANENT AL

CAMEREI DEPUTAŢILOR


Vă înaintăm, alăturat, Raportul asupra proiectului de Lege privind aprobarea Ordonanței de urgență a Guvernului nr.69/2013 pentru modificarea și completarea Legii apelor nr.107/1996, trimis Comisiei pentru administraţie publică, amenajarea teritoriului şi echilibru ecologic pentru dezbatere în fond cu adresa nr. PL.x 392 din 28 octombrie 2013.
PREŞEDINTE,
Marin ALMĂJANU

RAPORT 

asupra proiectului de Lege privind aprobarea Ordonanței de urgență a Guvernului nr.69/2013 pentru modificarea și completarea Legii apelor nr.107/1996
În conformitate cu prevederile art.95 și 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată spre dezbatere în fond, în procedură de urgență, cu proiectul de Lege privind aprobarea Ordonanței de urgență a Guvernului nr.69/2013 pentru modificarea și completarea Legii apelor nr.107/1996, trimis cu adresa nr. PL.x 392 din 28 octombrie 2013 și înregistrat cu nr.4c-6/434 din 28 octombrie 2013.
Conform prevederilor art. 75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 21 octombrie 2013.

Consiliul Legislativ a avizat favorabil proiectul de ordonanţă prin avizul nr.612 din 26 iunie 2013. 

Comisia pentru agricultură, silvicultură, industrie alimentară și servicii specifice a avizat favorabil proiectul de lege, conform avizului nr.4c-6/486 din 11 noiembrie 2013.
Comisia juridică de disciplină și imunități a avizat favorabil proiectul de lege, conform avizului nr.PL.x392/2013.
Proiectul de lege supus dezbaterii are ca obiect de reglementare modificarea şi completarea Legii apelor nr.107/1996, cu modificările şi completările ulterioare, în vederea suplimentării surselor de finanţare pentru realizarea de investiţii în domeniul apelor, precum şi a clarificării modului în care sunt sprijinite autorităţile locale atât pentru realizarea/modernizarea minimă a infrastructurii publice locale, cât şi în situaţii excepţionale cauzate de fenomene meteorologice periculoase sau a inundaţiilor.

În conformitate cu prevederile art. 61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a examinat proiectul de lege în ședința din 20 noiembrie 2013.

Din totalul de 36 membri ai Comisiei pentru administrație publică, amenajarea teritoriului și echilibru ecolgoic au fost prezenți la dezbateri 33 deputați.

În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, adoptarea proiectul de Lege privind aprobarea Ordonanței de urgență a Guvernului nr.69/2013 pentru modificarea și completarea Legii apelor nr.107/1996, în forma adoptată de Senat.

În raport cu obiectul şi conţinutul său, proiectul de lege face parte din categoria legilor organice.
            PREŞEDINTE,



     SECRETAR ,


                       Marin ALMĂJANU

            Ion-Marcel CIOLACU 

Expert parlamentar 








Nicoleta Toma

